**Előterjesztés**

**Harc Község Önkormányzatának Képviselő-testülete**

**2018. május 25 -én tartandó ülésére**

**4. napirendi pont**

**Tárgy: Döntés a VP-7.2.1-7.4.1.2-16 kódszámú pályázat konzorciumi megállapodásáról**

**Előadó: Tóth Gábor polgármester**

**Tisztelt Képviselő-testület!**

Harc Község Önkormányzata pályázatot nyújtott be konzorciumban Fácánkert Község Önkormányzatával és Medina Község Önkormányzatával a VP 6.7.2.1-7.4.1.2-16 kódszámú, Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése pályázati felhívásra.

A konzorciumvezető Harc Község Önkormányzata.

A támogatási kérelem, a 2. célterületre irányult- önkormányzati utak kezeléséhez, állapotjavításához, karbantartásához szükséges erő- és munkagépek beszerzése.

A támogatási kérelem pozitív elbírálásban részesült, melyről a támogató okirat elkészült.

A pályázat lebonyolításához szükséges egy konzorciumi megállapodás aláírása, melyen jelen előterjesztés mellékletét képezi.

Kérem a Tisztelt Képviselő-testületet hozzon határozatot konzorciumi megállapodás aláírásáról.

Harc, 2018. május 24.

 Tóth Gábor

 polgármester

**A Felhívás 6. számú szakmai melléklete**

**KONZORCIUMI EGYÜTTMŰKÖDÉSI MEGÁLLAPODÁS**

**Támogatásban részesített projekt megvalósítására**

**1. Preambulum**

A Harc-Fácánkert-Medina Konzorcium (a továbbiakban Konzorcium) a Vidékfejlesztési Program VP6-7.2.1-7.4.1.2-16 A vidéki térségek kisméretű infrastruktúrájának és alapvető szolgáltatásainak fejlesztésére Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése tárgyú felhívására 1826620803 azonosító számon regisztrált támogatási kérelmet nyújtott be, amelyet a Vidékfejlesztési Program Irányító Hatósága (a továbbiakban: Támogató) a 2018. március 26.kelt, 1922958019 támogatói okirat szerint támogatásban részesített.

.

A Projekt megvalósítására a Konzorcium tagjai az alábbi konzorciumi együttműködési megállapodást (a továbbiakban Megállapodás) kötik:

**2. Szerződő felek**

A Konzorcium tagjai (a továbbiakban együtt Tagok):

|  |  |
| --- | --- |
| **Szervezet, személy neve**: | Harc Község Önkormányzata |
| Postacím: | 7172 Harc, Fő utca 59 |
| Székhely: | 7172 Harc, Fő utca 59 |
| Azonosító szám (törzs-szám/cégjegyzékszám): | 417501 |
| Adószám: | 15417505-217 |
| Aláírásra jogosult képviselője: | Tóth Gábor |
| Aláírásra jogosult adóazonosító jele: | 8386153229 |

|  |  |
| --- | --- |
| **Szervezet, személy neve**: | Medina Község Önkormányzata |
| Postacím: | 7057 Medina, Kossuth L utca 59 |
| Székhely: | 7057 Medina, Kossuth L utca 59 |
| Azonosító szám (törzs-szám/cégjegyzékszám): | 414214 |
| Adószám: | 15414210-217 |
| Aláírásra jogosult képviselője: | Vén Attila |
| Aláírásra jogosult adóazonosító jele: | 836287191 |

|  |  |
| --- | --- |
| **Szervezet, személy neve**: | Fácánkert Község Önkormányzata |
| Postacím: | 7136 Fácánkert, Árpád u 12 |
| Székhely: | 7136 Fácánkert, Árpád u 12 |
| Azonosító szám (törzs-szám/cégjegyzékszám): | 417930 |
| Adószám: | 15417938-117 |
| Aláírásra jogosult képviselője: | Orbán Zsolt |
| Aláírásra jogosult adóazonosító jele: | 8418711418 |

A Konzorcium Tagjai maguk közül a 2017.12.01-én kelt „Konzorciumi együttműködési megállapodás támogatási kérelem benyújtására” dokumentum alapján a Harc Község Önkormányzata Tagot választották a Konzorcium vezetőjévé (továbbiakban Konzorciumvezető). A Konzorciumvezető személyét a Tagok jelen Konzorciumi Együttműködési Megállapodással megerősítik.

A Konzorciumvezető a Projekt megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A Tagok jogai és kötelezettségei**

3.1. A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatói okirat rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Projekt befejezését követően a Projektben meghatározott célok megvalósítása érdekében a támogatási kérelemben és a támogatói okiratban leírtaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a támogatói okirat esetleges módosításait, valamint a kifizetési igénylés részeként benyújtandó dokumentumokat nevükben és helyettük benyújtsa. A tagok nevére szóló benyújtandó dokumentumokat a tagok kötelesek megfelelően aláírni, illetve a jogszabályban meghatározott esetekben záradékolni.

Az előzőekben nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy támogatói okiratban meghatározott határidőben megkapja.

Amennyiben a támogatói okirat módosítását eredményező, a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: 272/2014. (XI. 5.) Korm. rendelet) 86. § (1) bekezdése szerinti körülmény merül fel, a Tagok kötelesek azt a Konzorciumvezetőnek jelezni, illetve egyeztetni egymással a módosítás kérelmezését megelőzően. A Konzorciumvezető köteles biztosítani, hogy a Tagok a Támogató által küldött támogatói okirat módosításának tervezetét előzetesen elfogadják.

A támogatói okiratban rögzített kötelezettségek a 272/2014. (XI. 5.) Korm. rendelet eltérő rendelkezésének hiányában a projekt szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogatói okirat másolatát és annak esetleges módosításainak másolatát a kézhezvételét követő 5 munkanapon belül megküldi a Tagoknak.

3.2. A Tagok a Projekt megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Támogatónak, és a Projekt megvalósításának ellenőrzésére jogszabály és a támogatói okirat alapján jogosult szerveknek a Projekt megvalósításával kapcsolatos bármilyen közléséről a Tagokat tájékoztatja.

A Tagok kötelesek tájékoztatni a Konzorciumvezetőt, ha a Projekt keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag maga készíti el a 272/2014. (XI. 5.) Korm. rendelet szerinti elektronikus alkalmazások segítségével, és továbbítja a Konzorciumvezetőnek, aki – szükség esetén – a projektszintű dokumentumokon átvezeti a változást és benyújtja a Támogatónak, mellékelve a Tag által elkészített dokumentációt.

A Tagok közötti költségátcsoportosítás a 272/2014. (XI. 5.) Korm. rendelet 86. §-ában, a támogatói okirat módosítására vonatkozó előírások szerint kezdeményezhető*.*

Amennyiben a Támogató a Projekttel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Projekt keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.3. A Projekt megvalósítása érdekében a Tagok az alábbi tevékenységek megvalósítását vállalják, a Projektben foglalt tevékenységekkel, mérföldkövekkel, műszaki-szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege | A tevékenységre jutó támogatás összege |
| 1. | Harc Község Önkormányzata | MTZ 820,4 traktor beszerzés | 7.366.000.- Ft | 6.261.100.- Ft |
| 2. | Harc Község Önkormányzata | LPST250 vontatott gréder beszerzés | 779.780.- Ft | 662.813.- Ft |
| 3. | Harc Község Önkormányzata | ELK CROSS 1600 padkakasza függesztett beszerzés | 2.131.060.- Ft | 1.811.401.- Ft |
| 4. | Harc Község Önkormányzata | PERUZZO T5PTO kardános aprítógép vontatott beszerzés | 2.225.040.- Ft | 1.891.284.- Ft |
| 5. | Fácánkert Község Önkormányzata | PERUZZO T2P benzinmotoros aprítógép beszerzés | 1.706.880.- Ft | 1.450.848.- Ft |
| 6. | Medina Község Önkormányzata | MAROLIN M500S függesztett karos kasza beszerzés | 6.026.150.- Ft | 5.122.227.- Ft  |
| 7. | Medina Község Önkormányzata | SELVATICI LT300 vonatott gréder beszerzés | 3.021.330.- Ft | 2.568.130.- Ft  |
|  |  |  | 23.256.240.- Ft | 19.767.803.- Ft |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Projekt keretében elszámolható költség összegét, és az arra jutó támogatást a következő táblázat tartalmazza[[1]](#footnote-1).

|  |  |  |  |
| --- | --- | --- | --- |
|  | Tag neve | Elszámolható költség | Támogatási összeg |
| 1. | Harc Község Önkormányzata | 12.501.880.- Ft | 10.626.598.- Ft |
| 2. | Fácánkert Község Önkormányzata | 1.706.880.- Ft | 1.450.848.- Ft |
| 3. | Medina Község Önkormányzata | 9.047.480.- Ft | 7.690.357.- Ft |

3.5. A Tagok a Projekt megvalósításához az alábbi önrészt adják, amely összesen a Projekt elszámolható költségének 15%-kát képezi, az alábbi megoszlásban[[2]](#footnote-2):

|  |  |  |  |  |
| --- | --- | --- | --- | --- |
|  | Tag neve | önrész formája  | önrész összege | részesedése a projekt elszámolható költségéhez képest (%) |
| 1. | Harc Község Önkormányzata | készpénz | 1.875.282.- Ft | 53,76% |
| 2. | Fácánkert Község Önkormányzata | készpénz | 256.032.- Ft | 7,34% |
| 3. | Medina Község Önkormányzata | készpénz | 1.357.123.- Ft | 38,90% |

3.6.

A támogatási előlegigénylést, valamint a mérföldkő elérését követően benyújtandó kifizetési igénylést a konzorcium vezetője nyújthatja be azzal, hogy a konzorciumi tag részére igényelt támogatási előleggel, valamint a konzorciumi tag nevére kiállított elszámoló bizonylatokkal kapcsolatos információkat a konzorciumi tag is rögzítheti az Elektronikus ügyintézés felületen.

A támogatás igényléséhez szükséges, a Projekt előrehaladásáról és eredményeiről szóló információkat is szakmai beszámoló formájában tartalmazó, a támogatói okiratban rögzített mérföldkövekhez kötött kifizetési kérelmeket, a záró kifizetési igénylést és projekt fenntartási jelentéseket (továbbiakban együtt beszámoló) a Konzorcium nevében a Konzorciumvezető állítja össze, és küldi meg a kifizető ügynökségnek.

A Tagok a Projekt keretében általuk vállalt tevékenységek előrehaladásáról, a kapcsolódó költségek elszámolásáról a támogatói okiratban meghatározott mérföldkövek elérésekor kötelesek a szükséges információkat rögzíteni az Elektronikus ügyintézés felületen, és kötelesek csatolni a támogatói okiratban előírt mellékleteket.

 Mérföldkőhöz nem kapcsolódó kifizetési igénylést konzorciumi tag is benyújthat.

A mérföldkövek közötti kifizetési kérelemnek nem része az előbbiek szerinti részletes szakmai beszámoló, ebben az esetben csak egy rövid összefoglalót szükséges adni a kifizetési kérelemben a projekt adott taghoz kötődő tevékenységeinek előrehaladásáról.

A kifizető ügynökséghez benyújtásra kerülő mérföldkövek közötti kifizetési kérelemnek el kell érnie a kifizetési kérelmek benyújtására a 272/2014. (XI. 5.) Korm. rendeletben és a Támogatói Okiratban meghatározott korlátokat*.*

A Tagok tudomásul veszik, hogy a kifizetési kérelemhez tartozó, általuk benyújtott elszámoló bizonylatokra jutó, a Támogató által jóváhagyott támogatást a kifizető ügynökség közvetlenül utalja az ügyfél-nyilvántartási rendszerben nyilvántartott fizetési számlaszámra.

A kifizető ügynökség legfeljebb annak a támogatási mértéknek, illetve összegnek megfelelő támogatást utal összesen a Tag részére, amelyet a felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a projekt végrehajtása során a soron következő mérföldkő határidejét, vagy a mérföldkőben vállalt eredményeket nem tudják a tagok teljesíteni, addig nem teljesíthető kifizetés, ameddig a mérföldkő tartalma projekt szinten nem teljesül, vagy a projekt ütemezését a Konzorciumvezető a 272/2014. (XI. 5.) Korm. rendelet 86-87. §-aiban foglaltaknak megfelelően nem módosítja.

Amennyiben a Támogató szabálytalanság vagy a támogatói okirat megszegése miatt már kifizetett támogatás visszafizetését rendeli el, a Tag köteles az általa okozott szabálytalanság vagy szerződésszegés miatt visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy a szabálytalanság elkövetésében vagy a támogatói okirat megszegésében a Tagok milyen mértékben működtek közre, és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a támogató a követelése teljes összegét bármely Taggal szemben érvényesítheti.

3.7. Az EMVA-ból származó forrásból nyújtott támogatás esetén kizárólag előleg fizetése esetén kell az előleg összegével megegyező összegű biztosítékot nyújtani.

A konzorciumi tagok a biztosítéknyújtási kötelezettséget átvállalhatják.

A biztosíték nyújtására vonatkozó kérdésekben a 272/2014. (XI. 5.) Korm. rendelet előírásai alkalmazandók.

.

3.8. A Konzorciumra vonatkozó speciális szabályokat a 272/2014. (XI. 5.) Korm. rendelet 140. §-a tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelyek az elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatói okiratban meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

**4. Kapcsolattartás**

A Tagok a Megállapodás, valamint a támogatói okirat teljesítésének időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Tagokat.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Projekt megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére. Az emlékeztetőt a Támogató jogosult ellenőrizni.

**5. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Amennyiben a Projekttel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a projekt megvalósítása során beszerzett, illetve létrejövő dolgok és egyéb jogok feletti rendelkezés az alábbiak szerint kerül meghatározásra[[3]](#footnote-3):

A projekt keretében beszerzendő gépek, eszközök tulajdonjoga az adott konzorciumi tagot illeti meg az alábbiak szerint:

Harc Község Önkormányzata esetében: MTZ 820.4 traktor, LPST250 vontatott gréder, ELK CROSS 1600 padkakasza függesztett, PERUZZO T5PTO kardános aprítógép

Fácánkert Község Önkormányzata esetében: PERUZZO T2P benzinmotoros aprítógép

Medina Község Önkormányzata esetében: MAROLIN M500S függesztett karos kasza, SELVATICI LT300 vontatott gréder

Egyéb megállapodások:

* Konzorciumi tagok a támogatási felhívásban előírt 1 fő erőgépet és/vagy munkagépet kezelő személy foglalkoztatását közösen oldják meg. A foglalkoztatás Harc Község Önkormányzatánál valósul meg.
* Mind a megvalósítási, mind a fenntartási időszak alatt a foglalkoztatottak számának bővítésére tett vállalást teljesítik
* A támogatással megvalósuló erő- és munkagépek mindhárom település (Harc, Medina, Fácánkert) bel- és külterületi önkormányzati útjainak kezelését, állapotjavítását, karbantartását elősegítik, a beszerzett erő- és munkagépek tárolási helye a konzorciumi tagok székhelye
* Konzorciumi tagok a kötelezően előírt projekttel kapcsolatos tájékoztatási és nyilvánossággal kapcsolatos kötelezettséget teljesítik, valamint a beszerzett tárgyi eszközöket a fenntartási időszak alatt kizárólag a fenntartási és üzemeltetési tervben foglalt körben, elsősorban közcélra hasznosítják

**7. A tagság megszűnése, a tagok körének változása**

7.1. A Tag jelen Megállapodás aláírásával megerősíti, hogy a Projekt megvalósításában részt kíván venni, a projektet a támogatási kérelemben meghatározott módon megvalósítja, annak megvalósítása során fokozottan együttműködik a többi Taggal, és a Konzorciumból csak abban az esetben lép ki, ha a támogatói okiratban és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. Konzorciumi tagok cseréje - ide értve a támogatási kérelmet benyújtó konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, ha

a) nem változik a projekt alapvető célja,

b) a tagcsere, illetve a tagok számának bővülése esetén az új tag is megfelel a felhívásban meghatározott valamennyi feltételnek és benyújtásra kerülnek a projektgazdák számára előírt dokumentumok,

c) a konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,

d) a tag kilépése esetén nem változik a konzorciumnak a projektjavaslat benyújtására vonatkozó jogosultsága - ideértve a konzorciumvezetőre vonatkozó feltételeknek való megfelelést is -, kivéve, ha az új kedvezményezett jogszabályon alapuló kötelező jogutódlás következtében lép be a támogatási jogviszonyba,

e) a tag kilépése esetén a tag igazolja, hogy a támogatói okiratban és a konzorciumi megállapodásban vállalt kötelezettségeinek teljesítésére a megállapodás aláírását követően, neki fel nem róható okból beállott körülmény folytán nem képes,

f) kizárás esetén a konzorciumvezető igazolja, hogy a tag tevékenysége, működése a projekt megvalósítását pénzügyi, illetve szakmai szempontból veszélyezteti,

g) tagcsere nélkül új tag bevonása indokolt.

7.3. A Konzorcium a kizárásra irányuló indítvánnyal nem érintett tagok egyhangú döntésével jogosult a Konzorciumból kizárni azt a Tagot, akinek tevékenysége, működése a Projekt megvalósítását akár pénzügyi, akár szakmai szempontból veszélyezteti.

A kizárásról született írásos, a Tagok által aláírt határozatot a Konzorciumvezető köteles megküldeni a Támogatónak.

7.4. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatói okiratban és a jelen Megállapodásban vállalt kötelezettségeik teljesítésére nem képesek, és emiatt a támogatásról lemondanak.

7.5. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

7.6. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Projekt céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Projekt kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A Konzorciumból kiváló Tagot a kilépést vagy kizárást követően is, a támogatói okirat hatálytalanná válásáig terheli a támogatói okiratban meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos szabálytalanságokért való helytállás.

A kiváló Tag tulajdonába került, támogatásból vásárolt vagyont valamely Tag tulajdonába kell adni, illetve, ha ez nem lehetséges, vagy a Tagok nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő tag köteles visszafizetni a támogatói okiratban visszafizetésre meghatározottak szerint, az abban foglalt feltételekkel a Támogató részére.

7.7. A 7.1 - 7.6. pontban foglalt jogok gyakorlása a jelen Megállapodás módosítását igényli, amelyhez a Támogató hozzájárulása szükséges. A hozzájárulást a támogatói okirat kedvezményezett általi módosítására előírt szabályok szerint kell kérelmezni a Támogatótól.

**8. A Megállapodás megszűnése és módosítása**

8.1. Jelen Megállapodás a támogatói okirat elválaszthatatlan részét képezi, és osztja annak jogi sorsát. Ennek értelmében a támogatói okirat hatálytalanná válása jelen Megállapodás megszűnését vonja maga után.

8.2. Jelen Megállapodás megszűnik, ha a Tagok száma a felhívásban megadott minimális tagszám alá, illetve egyre csökken.

8.3. A Megállapodás Támogató által meghatározott kötelező tartalma csak írásban módosítható, melyhez a Támogató hozzájárulása szükséges. A hozzájárulást a támogatói okiratban a támogatói okirat kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám, stb., nem igénylik a Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a 272/2014. (XI. 5.) Korm. rendelet 86. §-ának megfelelően.

8.4. A jogviszonyra és a Projekt megvalósítási kötelezettségére tekintettel a Tagok a felmondás jogát kizárják.

**9. A Tagok egyéb megállapodásai[[4]](#footnote-4)**

**9/10. Záró rendelkezések**

10.1. Jelen Megállapodás 11 oldalon és 6 db eredeti példányban készült. A Megállapodás a támogatói okirat elválaszthatatlan részét képezi.

10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával.

10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

10.4. A Tagok képviseletében aláíró személyek kijelentik és cégkivonatukkal, valamint aláírási címpéldányaikkal igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

10.5. Jelen Megállapodáshoz kapcsolódó jogviták esetére Tagok a Szekszárdi \_\_\_\_\_\_\_\_\_\_\_\_\_\_\_\_\_\_\_\_ Bíróság kizárólagos illetékességét kötik ki.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |
| --- | --- | --- |
| Konzorcium VezetőjeTóth GáborNévHarc Község ÖnkormányzataSzervezetP.H.Aláírás dátuma:…………………………… | Konzorciumi Tag.Orbán Zsolt.NévFácánkert Község ÖnkormányzataSzervezetP.H.Aláírás dátuma:………………………… | Konzorciumi TagVén AttilaNév.Medina Község Önkormányzata..SzervezetP.H.Aláírás dátuma:…………………………… |

|  |  |
| --- | --- |
|  |  |

1. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-1)
2. A monitoring és információs rendszerben tagi szinten rögzített adatoknak jelen táblázat tartalmával összhangban kell állniuk. [↑](#footnote-ref-2)
3. Itt részletezni kell a tulajdonjogokat, a használati jogokat, és egyéb esetleges más jogokat. A dolgokat és jogokat a támogatási kérelemben szereplő részletezettséggel elegendő megadni. [↑](#footnote-ref-3)
4. A tagok a minta által nem szabályozott kérdéseket is rendezhetnek, ezek azonban nem lehetnek ellentétesek az 1-8. ponttal, illetve az 1-8. pontok nem törölhetők. [↑](#footnote-ref-4)